જોકે આ ઘટનામાં કેટલાક રાજકીય અને સામાજિક તર્ક ઊભા થઈ રહ્યા છે. એક વર્ગ એવું માને છે કે, પાટીદાર રેલી પૂરી થયા બાદ આંદોલનની ગતિ વધવાની હતી. આંદોલનકારીઓ રસ્તામાં જતી વખતે અથવા ગામડે પરત ફર્યા બાદ ફરીથી આંદોલનનો રસ્તો અખત્યાર કરે અને ઓબીસી વિરુદ્ધ પાટીદારની સ્થિતિ પેદા થાય તો ગુજરાતમાં આંતર વિગ્રહ ઊભો થાય. આ સમયે નાનું અમથું છમકલું પણ રાજ્યમાં વર્ગ વિગ્રહના મંડાણ લાવી દે તો પછીથી સ્થિતિને કાબૂમાં લેવી અઘરી બની જાય.